รัฐบาลไทย-ข่าวทำเนียบรัฐบาล-พ่อเมืองเพชรบุรี นำทีมหัวหน้าส่วนราชการเสริมพลังใจผู้เข้ารับการฟื้นฟูสภาพสังคม เน้นย้ำ “ให้โอกาสตัวเอง ไม่ยุ่งเกี่ยวกับยาเสพติดอีก มุ่งพัฒนาตนเอง ครอบครัว และชุมชน ให้มีความสุข
วันศุกร์ที่ 17 มีนาคม 2566
17/03/2566
พ่อเมืองเพชรบุรี นําทีมหัวหน้าส่วนราชการเสริมพลังใจผู้เข้ารับการฟื้นฟูสภาพสังคม เน้นย้ํา “ให้โอกาสตัวเอง ไม่ยุ่งเกี่ยวกับยาเสพติดอีก มุ่งพัฒนาตนเอง ครอบครัว และชุมชน ให้มีความสุข
พ่อเมืองเพชรบุรี นําทีมหัวหน้าส่วนราชการเสริมพลังใจผู้เข้ารับการฟื้นฟูสภาพสังคม เน้นย้ํา “ให้โอกาสตัวเอง ไม่ยุ่งเกี่ยวกับยาเสพติดอีก มุ่งพัฒนาตนเอง ครอบครัว และชุมชน ให้มีความสุข ห่างไกลยาเสพติดอย่างยั่งยืน”
วันนี้ (17 มี.ค. 66) นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี เปิดเผยว่า จังหวัดเพชรบุรี ได้จัดโครงการช่วยเหลือผู้เสพและผู้ติดยาเสพติด ของศูนย์ฟื้นฟูสภาพทางสังคมจังหวัด ประจําปีงบประมาณ พ.ศ. 2566 ณ ศูนย์เรียนรู้บ้านหนองจิก หมู่ที่ 1 อําเภอเขาย้อย จังหวัดเพชรบุรี โดยมี ปลัดจังหวัดเพชรบุรี นายอําเภอเขาย้อย หัวหน้าส่วนราชการ เจ้าหน้าที่ และประชาชนในพื้นที่ ร่วมให้กําลังใจผู้เข้ารับการฟื้นฟูสภาพทางสังคม
นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี กล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้กําหนดให้การป้องกันและแก้ไขปัญหายาเสพติดเป็นวาระแห่งชาติที่ทุกส่วนราชการ ทุกหน่วยงานต้องบูรณาการแก้ไขปัญหาอย่างเข้มข้น จริงจัง และต่อเนื่อง โดย พลเอก ประวิตร วงษ์สุวรรณ รองนายกรัฐมนตรีฝ่ายความมั่นคง ได้มอบนโยบายและแนวทางในการขับเคลื่อนการแก้ไขปัญหายาเสพติด ทั้งมิติการป้องกัน ปราบปราม บําบัดรักษา และฟื้นฟูสภาพทางสังคม และมอบหมายให้กระทรวงมหาดไทยเป็นหน่วยงานในการบูรณาการร่วมกับกระทรวงสาธารณสุข สํานักงานตํารวจแห่งชาติ และสํานักงานคณะกรรมการป้องกันและปราบปรามยาเสพติด (ป.ป.ส.) ซึ่งพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้กําชับให้ขับเคลื่อนนโยบายดังกล่าวในการลด Demand Side และ Supply Side ของยาเสพติด และนายสุทธิพงษ์ จุลเจริญ ปลัดกระทรวงมหาดไทย ได้สั่งการให้ผู้ว่าราชการจังหวัดได้กําชับให้นายอําเภอและส่วนราชการดําเนินการประกาศสงครามกับยาเสพติดด้วยการบูรณาการทุกหน่วยงานลงพื้นที่ดําเนินการทุกมาตรการอย่างเข้มข้นต่อเนื่อง โดยเฉพาะอย่างยิ่ง การดําเนินการของศูนย์ฟื้นฟูสภาพทางสังคม ตามที่คณะรัฐมนตรีได้อนุมัติงบกลาง 826.68 ล้านบาท เป็นค่าใช้จ่ายดําเนินโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด
นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี กล่าวเพิ่มเติมว่า จังหวัดเพชรบุรี ได้นํานโยบายของรัฐบาลและกระทรวงมหาดไทย บูรณาการปูพรมทุกพื้นที่ คัดกรองผู้เสพ ผู้เกี่ยวข้องกับยาเสพติดในทุกชุมชน ให้ได้เข้ารับการบําบัด รักษา โดยศูนย์ฟื้นฟูสภาพทางสังคมจังหวัด ซึ่งได้ทําการเปิดศูนย์ฟื้นฟู ฯ ทั้ง 8 อําเภอ เพื่อช่วยเหลือเบื้องต้นให้หลุดพ้นจากปัญหาความเดือดร้อนที่เกิดจากยาเสพติดทั้งเหตุทําร้ายคนในครอบครัว ฆ่าคน ปีนเสาไฟฟ้า ที่เราจะเห็นความรุนแรงเป็นประจําเป็นสิ่งที่สังคมรับไม่ได้ ดังนั้นหากไม่จัดการดําเนินการอย่างเข้มข้น ชีวิตคนหนึ่งคน จะไม่สามารถกลับมาเป็นคนปกติได้อีก จึงมีความจําเป็นเร่งด่วน ที่จะขจัดความรุนแรงที่เกิดขึ้น เพราะผู้เสพยา สามารถทําอะไรที่เราไม่ได้คาดคิดเสมอ ชีวิตเมื่อพลั้งผิด ควรให้โอกาสตัวเอง กลับเนื้อกลับตัว อย่าพลาดซ้ํา หันมากลับใจ สังคมให้อภัย หลงติดยาเสพติด อนาคตผิดพลาดไปทั้งชีวิต
นอกจากนี้ นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี ยังได้กล่าวให้กําลังใจ สร้างพลังแห่งความเชื่อมั่นกับผู้เข้ารับการฟื้นฟูสภาพทางสังคมว่า "เราจะก้าวผ่านไปให้ได้" พร้อมทักทาย ทั้งย้ําว่า ทุกภาคส่วน ทั้งภาคราชการ สมาชิกในชุมชน ครอบครัว มีความห่วงใย และพร้อมที่จะให้การสนับสนุนในทุกเรื่อง เพื่อทําให้ผู้เข้ารับการฟื้นฟูสภาพทางสังคมสามารถกลับไปใช้ชีวิตในสังคมได้อย่างมีความสุข มีอาชีพ มีรายได้ สามารถดูแลตัวเองให้ห่างไกลจากยาเสพติด ด้วยการน้อมนําพระบรมราโชวาท "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" มาเป็นหลักในการดําเนินชีวิต ซึ่งขอให้ผู้เข้ารับการฟื้นฟูฯ ทุกคนมีจิตใจที่เข้มแข็ง คิดถึงคนที่เรารักเยอะ ๆ และเตรียมความพร้อมเพื่อที่จะกลับไปใช้ชีวิตได้อย่างเป็นปกติสุข
ในช่วงท้าย ผู้เข้ารับการฟื้นฟูฯ ได้ร่วมแสดงพลัง เพื่อยืนยันถึงความมุ่งมั่นว่า "ต้องเลิกได้" ด้วยการปรบมือเป็นจังหวะ เหมือนดึงความหวังให้มาอยู่ที่ใจเรา ให้เราเลิกมันให้ได้ และร่วมทํากิจกรรมสันทนาการ ร้องเพลง เล่นกีต้าร์ แสดงออกถึงการมีความสุข ที่จะได้เริ่มต้นชีวิตใหม่ ที่จะไม่ยุ่งเกี่ยวกับยาเสพติด ซึ่งจังหวัดเพชรบุรีจะได้ติดตามผลภายหลังการฟื้นฟูสภาพทางสังคมร่วมกับภาคีเครือข่ายทุกภาคส่วน โดยเฉพาะอย่างยิ่งผู้นําท้องที่และผู้นําท้องถิ่น ที่จะต้องเป็นกลไกสําคัญรวมพลังความรัก ความสามัคคี ของคนในชุมชน/หมู่บ้าน เพื่อทําให้สังคมไทยเป็นสังคมปลอดยาเสพติด ประชาชนมีความสุขอย่างยั่งยืน